**ОУ „Св. Св. Кирил и Методий” с. Куртово Конаре общ. Стамболийски**

 ул. 5 № 13 тел: 0877203682 e-mail:a.mitkov@abv.bg

 **УТВЪРДИЛ:…………………**

 **ДИРЕКТОР: *Людмила Атанасова***

***СТРАТЕГИЯ ЗА РАЗВИТИЕ***

***НА***

***ОСНОВНО* *УЧИЛИЩЕ***

***“СВ.СВ.КИРИЛ И МЕТОДИЙ”***

***С.КУРТОВО КОНАРЕ,ОБЩИНА СТАМБОЛИЙСКИ***

***за периода***

***септември 2016 - септември 2020 г.***

Настоящата програма е приета с решение на Педагогически съвет – Протокол №14/10.09.2016г.

Утвърдена със заповед на директора № ПД-02-695/ 10.09.2016г.

1. **ОБЩИ ПОЛОЖЕНИЯ**

 Четиригодишната стратегия за развитие на ОУ “Св.Св.Кирил и Методий” – с. Куртово Конаре за периода 2016 - 2020 г. е изготвена въз основа на опита на педагогическата колегия и административното ръководство в сферата на образованието, реализирано в училището.

 Нашите приоритети отчитат специфичните особености и традиции на училищната образователна среда и представят нашите виждания за европейско развитие на училището и за изграждане на личности.

 Колективът ни поема отговорност да провежда училищна политика, в която водеща роля имат образованието, възпитанието и личностното развитие на децата и младите хора в ОУ “Св.Св.Кирил и Методий” и се ангажира с постигането на планираните резултати при прозрачност и отчетност на управлението.

 През следващите години да се осъществява оптимизиране на технологиите, методите, средствата и организацията на дейности в съответствие с приоритетите за развитие на образованието в Република България и принципите на общото Европейско образователно пространство.

 Самата стратегия е резултат от осъзната в училищната общност необходимост от промяна в статута на училището, което да се превърне в организатор, създаващ условия за личностно развитие на учениците чрез формиране на ключови компетентности и способности за самостоятелно усвояване на знания.

 Разработването на стратегия за развитие е породена от необходимостта за постигане на по-високи резултати от образователната дейност, за модернизиране на образованието, за още по-стриктно съблюдаване на правата на децата и възпитаването им в духа на националните и етническите ценности и задържането им в училище.

 Разработването на стратегията позволява да се анализират взаимодействията на учeбното заведение с външната среда, като по този начин се извършва преглед и оценка на съществуващите стандарти и ценности, откриват се слабите звена, идентифицират се недостатъци и потребности.

 Методологията на разработване на стратегия изисква анализ и на наличните вътрешни ресурси, откриване на силните и слабите им страни. Това се постига чрез събиране на вътрешна информация, след чийто анализ се откриват тенденциите в развитието.

 Разработването на стратегия допринася за ясното очертаване на пътя и насоките за развитие на учебното заведение, постигане на дългосрочните цели, ефективно и ефикасно използване на ресурсите, мотивиране на колектива на организацията.

**ІІ. АНАЛИЗ НА СЪСТОЯНИЕТО НА *ОСНОВНО* *УЧИЛИЩЕ***

***“СВ.СВ.КИРИЛ И МЕТОДИЙ”***

***С.КУРТОВО КОНАРЕ,ОБЩИНА СТАМБОЛИЙСКИ***

Кратки исторически данни:

|  |  |  |
| --- | --- | --- |
| **Учебна година** | **Брой ученици** | **Брой паралелки** |
| 2015/2016 | 177 | 9 |
| 2014/2015 | 186 | 9 |
| 2013/2014 | 213 | 9 |
| 2012/2013 | 207 | 9 |

|  |  |
| --- | --- |
| **Учебна година** | **Брой отпаднали ученици**  |
| 2015/2016 | 3 |
| 2014/2015 | 7 |
| 2013/2014 | 5 |
| 2012/2013 | 6 |

През същите тези учебни години състоянието на персонала е следното:

|  |  |  |  |  |
| --- | --- | --- | --- | --- |
| **Учебна година** | **Непедагогически персонал** | **Педагогически персонал** | **Образователно- квалификационна степен на педагог. персонал** | **ПКС и научна степен** |
| 2015/2016 | 6 | 17 | 3-ма учители – професионален бакалавър;6-ма учители- бакалавър;8 учители – магистър; | 12 учители – V –то ПКС;1 учител- ІV-то ПКС;1учител – ІІ-ро ПКС |
| 2014/2015 | 6 | 17 | 3-ма учители – професионален бакалавър;6-ма учители- бакалавър;8 учители – магистър; | 7 учители – V –то ПКС;1 учител- ІV-то ПКС;1учител – ІІ-ро ПКС |
| 2013/2014 | 6 | 17 | 3-ма учители – професионален бакалавър;6-ма учители- бакалавър;8 учители – магистър; | 1 учител- ІV-то ПКС;1учител – ІІ-ро ПКС |
| 2012/2013 | 5 | 17 | 3-ма учители – професионален бакалавър;6-ма учители- бакалавър;8 учители – магистър; | 1 учител- ІV-то ПКС;1учител – ІІ-ро ПКС |

| **Вътрешни фактори** | **Външни фактори** |
| --- | --- |
| **СИЛНИ СТРАНИ** | **ВЪЗМОЖНОСТИ** |
| - Квалифициран педагогически персонал;- Успешна реализация на план-приема на ученици;- Поддържане на относително постоянен брой ученици в последните години, което осигурява и финансова стабилност на училището в условията на делегиран бюджет;- Учениците се обучават по доказали своята ефективност училищни учебни планове, отговарящи на интересите на учениците;- Успеваемост на учениците на външно оценяване, олимпиади, конкурси;- Стремеж към привлекателна учебна среда;- Съвместна работа по проекти на учители и ученици; | - Предоставяне на качествено образование;- Включване на учителите в различни форми на квалификация;- Засилени мерки за контрол на отсъствията и успеха на учениците;- Поетапно обновяване на сградния фонд – чрез ремонт на физкултурен салон, боядисване и обновяване на класните стаи;- Обновяване и възстановяване на дейността на Училищното настоятелство; - Изграждане на ефективно ученическо самоуправление;- Провеждане на индивидуални консултации с класните ръководители на ученици и родители;- Утвърждаване на традиции и символи на училището; |
| **СЛАБИ СТРАНИ** | **ОПАСНОСТИ И РИСКОВЕ** |
| - Понижаване на нивото на подготовка на ученици от ромски произход;- Недостатъчно добре оборудвани специализирани кабинети.- Липса на добри условия за извънкласни дейности;- Липса на съвременна спортна база; - Незаинтересованост на част от родителите, формални и неизчерпателни практики на комуникация; | - Недостиг на финансиране;- Намаляване на броя на учениците;- Намаляване на мотивацията за учене у учениците;- Недостатъчно познаване на нормативната уредба от страна на част от педагогическия персонал; - Влошен психоклимат сред педагогическия персонал; |

**ІІІ. СТРАТЕГИИ И ПРИОРИТЕТИ В РАЗВИТИЕТО НА *ОСНОВНО* *УЧИЛИЩЕ***

***“СВ.СВ.КИРИЛ И МЕТОДИЙ”***

***С.КУРТОВО КОНАРЕ,ОБЩИНА СТАМБОЛИЙСКИ***

**ДО 2020 ГОДИНА**

 Стратегията за развитие на ОУ „Св.С.Кирил и Методий” е създадена в съответствие със Закона за предучилищно и училищно образование, Националната програма за развитието на училищното образование и предучилищното възпитание и подготовка , приоритетите на МОН и на РУО - гр. Пловдив, съвременната хуманистична образователна парадигма, както и на специфичните особености на училището. Мисията на училището определя основните цели в стратегията, посоките на развитие, направлението на главните усилия на педагогическия колектив и посланието, което отправя към своите ученици и обществени партньори.

 В ОУ „Св.С.Кирил и Методий” всяка година има отпаднали ученици от етническите малцинства . За превенция и намаляване дела на отпадащите и преждевременно напусналите образователната система /2013-2020/, чл. 263, ал. 1, т. 8 от ЗПУО вменява задължения на Педагогическия съвет да изработи и приеме Програма за ранното напускане на учениците от училище и да се поставят приоритети, свързани с превенция от отпадане на учениците в задължителна училищна възраст.

 Управлението на системата се насочва към потребностите на ученика и неговата мотивация за учене и приемане на мерки за повишаване качеството на образованието - чл. 263, ал. 1, т. 7 от ЗПУО .

 Приоритет на реформата е ориентираност към интереса и към мотивацията на ученика.

 Преодоляване на пречките пред ученето /чл.3, ал.2, т.3 ЗПУО/ Програма за равен достъп до качествено образование и приобщаване на децата и учениците от уязвими групи.; чл. 263, ал. 1, т. 9 от ЗПУО.

 В програмата са залегнали и принципите за хуманизъм и толерантност /чл.3 от ЗПУО/ равнопоставеност и недопускане на дискриминация при провеждане на предучилищното и училищното образование;

 Приоритет в училищната политика е усвояването на българския книжовен език /Глава втора от ЗПУО/. За постигане на целите, свързани с изискванията към устната и към писмената реч при усвояването на българския език, училището провежда мерки за повишаване на грамотността.

**3.1.ОБХВАТ НА СТРАТЕГИЯТА:**

* Ученици;
* Педагогически специалисти от училището;
* Директор;
* Административни служители;
* Непедагогически персонал;
* Родителите – чрез обществен съвет и училищно настоятелство;
* Социалните партньори.

**3.2. МИСИЯ НА УЧИЛИЩЕТО**

Мисията на ОУ „Св.Св.Кирил и Методий” е чрез иновативно, гъвкаво и личностно-ориентирано обучение:

* учениците да получат пълноценни знания, умения и компетентности;
* да се изградят като свободни и морални личности, способни да живеят и работят заедно, да общуват помежду си, да поемат отговорности в демократично гражданско общество;
* да развиват творческите си заложби и способности;
* да изградят умения и навици за здравословен начин на живот;
* училището да се утвърди като конкурентноспособен и привлекателен център за всички деца от района, подлежащи на задължително обучение;
* поддържане на високо качество и ефективност на цялостния образователен процес в съответствие с изискванията на ЗПУО и „Европа 2020“, както и на всички поднормативни актове, за да отговорим на предизвикателствата на времето, в което живеем.
* Придобиване на солидни знания при изучаване на информационните технологии и тяхното практическо приложение в целия образователен процес;
* Спечелване и успешна реализация на различни национални и международни проекти;
* Усъвършенстване на професионалните умения на педагогическия колегиум; обособяването му като екип от високо отговорни личности, проявяващи толерантност, загриженост и зачитане на човешкото достойнство; прилагане на творческо и критично мислене в осъществяване на учебно-възпитателния процес за утвърждаване на младия човек като гражданин на България и света.
* Училището се стреми чрез високо квалифицирани педагози да формира знания и личностни умения у учениците за активно взаимодействие със социалната среда, уважение към гражданските права и отговорности, противодействие срещу проявите на агресивност и насилие.
* Да бъдем приети като училище, в което детето е висша ценност и развитието му се гради чрез зачитане на личността му, при спазване на всички закони, касаещи обществото като цяло и училището в частност и в неразривна връзка с неговото семейство.

**3.3. ВИЗИЯ НА УЧИЛИЩЕТО**

* Училище, подготвящо учениците за здравословен начин на живот, член на Националната мрежа „Училища, утвърждаващи здраве”;
* Обучение със спортна насоченост от І до VІІІ клас; Развитие и подпомагане в по-голяма степен двигателната култура на учениците. Спортът да стане тяхно любимо занимание. В съвременното ни общество децата имат ниска физическа активност, която води до затлъстяване, хипертония и други здравословни проблеми.
* Работа с талантливи ученици;
* Работа с ученици в неравностойно социално положение;
* Работа с ученици със специални образователни потребности;
* Работа с ученици от различна етническа принадлежност;
* Уютна и функционална образователна среда
* Обучение в областта на информационно-комуникационните технологии;
* Разнообразни дейности, насочени към удовлетворяване на желанията и потребностите на учениците;
* Съчетаване на класноурочни, извънурочни и извънкласни форми на обучение и възпитание;
* Обучение на високо ниво с използване на иновативни и информационни технологии;
* Висококвалифицирани и мотивирани преподаватели, работещи като екип от отговорни и развиващи се личности, проявяващи толерантност, загриженост и зачитане на човешкото достойнство;
* Творчески подход в организацията на педагогическия труд, който предполага по-голяма интелектуална мобилизация, иновационно мислене, воля и упоритост от страна на педагогическите кадри.
* Във връзка със Стратегия Европа 2020г. за насърчаване на млади хора на пазара на труда и подобряване постиженията на образователната система, да се дава предимство на млади кадри, кандидатстващи за работа в учебното заведение. Липсата на млади учители е съществен проблем пред образователната ни система. В динамично променящия се свят носят със себе си новаторския дух и адаптивност. Учениците им се доверяват, чувстват ги близки, защото се доближават до тяхното светоусещане.

**3.4. ЦЕННОСТИ И ПРИОРИТЕТИ В РАЗВИТИЕТО**

Качествената подготовка е определящ критерий за измерване и оценяване на резултатите от нея. Ценности:

* Съхраняване на живота и здравето на учениците.
* Недопускане на агресия и насилие. Терапия за устойчивост.
* Намаляване или запазване броя на отпадналите ученици от училище.
* Високо развитие на: родноезиковата подготовка, чуждоезиковата подготовка, подготовката в областта на информационните технологии и подготовката по всички други предмети;
* Формиращо оценяване и самооценяване;
* Обучение в сътрудничество между основните партньори в училищната общност – ученици, учители и родители;
* Висок професионализъм на педагогическия екип;
* Ефективна управленска дейност;
* Добро взаимодействие със социалната среда и държавните и обществените организации, свързани с проблемите на образованието и възпитанието на младите хора;
* Продължаване, обогатяване и утвърждаване на традиции и ритуали в училищния живот;

**3.5. РЪКОВОДНИ ПРИНЦИПИ В ДЕЙНОСТТА НА УЧИЛИЩНАТА ОБЩНОСТ**

* **Законосъобразност -** осигурява съответствие на целите и предлаганите мерки със законите и подзаконовите нормативни актове
* **Всеобхватност –**училищните политиките да бъдат подчинени на местно, регионално и национално ниво и в съответствие с политиките на ЕС.
* **Прозрачност -**всички стратегически документи и вътрешни нормативни актове на училището да бъдат публично достъпни.
* **Ориентираност**  **към личността -**Най-важната задача за нас  е успехът на отделната личност.
* **Документиране –**документиране на идеите, предложенията и изказванията в процеса на изготвяне на вътрешните нормативни актове и тяхното съхранение и архивиране.
* **Обратна връзка –**получаване на отговори и реагиране на предложенията на участниците в комисиите и предложенията на ПС.
* **Приемственост –**новите политики, свързани с образователната реформа няма да отрекат вече поетите ангажиментите в рамките на образователната институция и стратегията няма да ги подменя с нови. Добрият опит ще бъде не само съхранен, но и ще продължи да се мултиплицира.
* **Равнопоставеност -**всички заинтересовани страни трябва да имат равни възможности за участие в планирането и реализирането на дейностите по изпълнение на стратегическите и оперативни цели.
* **Равен достъп-** Всеки ученик постъпил в училището има право да получи качествено образование, което отговаря на нуждите и способностите му.

**ІV . ЦЕЛ НА СТРАТЕГИЯТА**

 **4.1 Стратегически цели**

* Повишаване авторитета на ОУ “Св.Св.Кирил и Методий ”чрез изградена единна и ефективна система за управелние, която да осигури високо качество на образованието и да повиши авторитета на образователната институция.
* Личностно ориентиран подход към всеки ученик за повишаване на постиженията на учениците
* Превенция на риска от отпадане на ученици и намаляване на отпадналите ученици .
* Ефективно прилагане на информационните и комуникационни технологии, иновации в образованието и изграждането на вътрешна информационно-комуникационна структура и връзките в нея за осъществяване на образователните цели.
* На преден план се извежда интелектуалното, емоционално, социално, духовно-нравствено и физическо развитие и подкрепа на всеки ученик в съответствие с възрастта, потребностите, способностите и интересите му, залегнали в дейностите по постигане на опреативните цели.

**4.2 Оперативни цели :**

**Оперативна цел 1: Повишаване** **качеството на преподаването:**

**1.1.**Повишаване на вътрешноучилищната и външноучилищната квалификация на педагогическия персонал;

**1.2.**Стимулиране мотивацията на учителите;

**1.3.**Прилагане на иновационни технологии в процеса на обучение:

**Дейност 1:**

* Проучване на нагласите и потребностите от квалификация на персонала в училище и провеждане на ефективни обучения с доказан резултат съобразно придобитите нови компетентности.
* Изработване на План за квалификация, съобразен с изискването педагогическите специалисти да повишават квалификацията си с не по-малко от 48 академични часа за всеки период на атестиране и не по-малко от 16 академични часа годишно за всеки./чл.223 ЗПУО /;
* Насочване повишаването на квалификацията на конкретния педагогически специалист към напредъка на децата и учениците, както и към подобряване на образователните им резултати./ 224, ал.2 ЗПУО/
* Създаване на стимули за мотивация за повишаване квалификацията на кадрите чрез учене през целия живот.
* Мултиплициране и практическо приложение на добрия педагогически опит, получен по време на квалификационната дейност.
* Планиране, реализиране и документиране на квалификационна дейност за педагогическия персонал, проведена от други институции.
* Изграждане на система за външна квалификация.
* Повишаване на квалификацията на педагогическите специалисти от специализирани обслужващи звена, от висши училища и научни организации.
* Споделяне на ефективни практики.
* Изграждане на механизъм за популяризиране на добрия педагогически опит.
* Споделяне на резултатите от обученията и мултиплициране на добрия педагогически опит чрез различни форми на изява:
* дни на отворени врати,
* събирания на Педагогическите екипи по ключови компетентности и др.
* осигуряване на условия за популяризиране на добрия педагогически опит – по направления – /клубове, техника, постери и др.- по направления - хуманитарно, природонаучно, технологично, изкуства и спорт.

**Очаквани резултати**: Повишаване професионалната квалификация на учителите, създаване на необходими условия за професионална реализация

и израстване.  Учителите да преподават извън общоприетите техники  и да подхождат творчески в класните си стаи. Осигурена литература за учителите, която да обезпечава и предлага нови стратегии на преподаване.

**Оперативна цел 2: Намаляване на преждевременно напусналите и отпаднали ученици .Повишаване качеството на ученето и постиженията на учениците .**

**2.1.**Формиране на знания, умения и компетентности, позволяващи успешната реализация на учениците в следващите образователни етапи и степени

**2.2.**Изграждане на умения и техники за самостоятелно учене

**2.3.**Подобряване на дисциплината и мотивацията за учене

**2.4.**Развиване на способностите за самооценка, самоконтрол и самоусъвършенстване

**2.5**. Изграждане на позитивни взаимоотношения ученик-учител , учител- ученик

**2.6.** Повишаване резултатите от обучението

**2.7.** Реализация на политики и мерки ,свързани с възпитанието и социализацията на децата и задържането им в училище.

**2.8.** Намаляване % на отпадналите ученици

**Дейност 1:**

* Разработване и утвърждаване на училищна програма за превенция на риска от отпадане на ученици .
* Съобразяване на урочното планиране с учебната програма и с резултатите от входяща, изходяща диагностика и текущото оценяване и го променя гъвкаво при необходимост .
* Предвиждане на мерки за диференциран и индивидуализиран подход с нуждаещи се от подкрепа ученици в урочните планове.
* Установяване на дефицитите от входното равнище и предприемане на мерки за преодоляването им .
* Планиране и използване на ИКТ в урока.
* Подкрепа за личностно развитие на детето и ученика;
* Превенция на обучителните трудности и ранно отстраняване на риска от тях.
* Поощряване с морални и материални награди при показани високи постижения в областта на науката, изкуството и спорта.
* Подготовка на учениците за успешно полагане на изпитите от НВО.
* Перманентно консултиране на учениците по учебни предмети или модули.
* Предприемане на мерки за социализиране на ученици, за които българският език не е майчин;
* Създаване на правила в училищните общности за решаване на конфликти в дух на сътрудничество с цел постигане на бързи и обосновани резултати посредством използването на доказани стратегии за решаване на конфликти.
* Изграждане на училищна комисия за превенция на тормоза и насилието.
* Съвместна работа на председателя на УКССН с класните ръководители по изпълнение на Програмата за превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес.
* Надграждане на знания и умения
* Организиране от училището състезания, конкурси и др.
* Планиране и реализация на дейности, мотивиращи учениците за усвояване на допълнителни знания и умения.
* Подготовка за участие на ученици в състезания, олимпиади, конкурси и др.
* Голяма активност - „Speling bee“
* Изграждане на екипи за работа по проекти и програми на МОН

**Очаквани резултати**: Покриване на ДОС от учениците при външно оценяване в IV, V, VI, VII и други класове.Участие и класиране на ученици в олимпиади, различни видове състезания организирани от МОН и Община Стамболийски. Учениците, завършващи ОУ „Св.Св.Кирил и Методий”, ще бъдат подготвени за успешна реализация в информационното общество като основна предпоставка за бъдещо развитие.Намаляване броя на отпаднали ученици .

**Оперативна цел 3: Адаптиране на ученика към училищната среда**

**Дейност 1. Индивидуална среда на ученика**

* Разработване на мерки за адаптиране на ученика към училищната среда.
* Изграждане на система за охрана и сигурност с видеонаблюдение .
* Изграждане на училищни Комисии по безопасност и здраве и уреждане в правилник правата и задълженията им за предотвратяване на рисковете;
* Създаване на възможности за включване на ученика в различни училищни общности в зависимост от неговите интереси и потребности;
* Създадени възможности за приложение на ИКТ в образователния процес по всички учебни предмети;
* Изграждане на система за менторство на новоназначени педагогически специалисти и условия за приемственост при заместване.

**Дейност 2: Изграждане на училището като социално място**

* Създаване условия за интегриране на ученици със СОП; Подобряване на работата с ученици с емоционални и интелектуални затруднения и специални образователни потребности
* Програма за превенция на ранното напускане от училище.
* Участие в различни форми на сътрудничество с неправителствени организации, регионалните управления по образование, органите за закрила на детето и др.
* Изграждане на училищна комисия за превенция на тормоза и насилието.
* Изграждане на вътрешна информационна система за разпространяване на информация, свързана с дейността на училището;
* Интернет страница на училището;
* Електронен дневник;
* Електронни портфолия на учители;

**Очаквани резултати**: Осигуряване на достатъчен брой извънурочни и извънкласни дейности и стимулиране на ученическата активност. Интегриране на учениците със СОП.

**ОПЕРАТИВНА ЦЕЛ 4: Изграждане на училищна политика за възпитание и социализация на учениците**

**Дейност 1:Реализация на политики и мерки, свързани с възпитанието и социализацията на децата.**

* Изграждане на училище без агресия, осигуряващо подкрепяща среда, индивидуално консултиране по възрастови проблеми.
* Създаване на система за поощрения и награди на ученици и учители за активно включване в извънкласните и извънучилищни дейности.
* Създаване и функциониране на различни форми на извънкласна и извънучилищна дейност.
* Популяризиране на добри практики с цел приобщаване и участие на ученици в извънкласни и извънучилищни прояви.

**Дейност 2: Инициативи по основнu направления на възпитателната дейност**

* Планиране и реализация на дейности за преодоляване на агресията в училище чрез формите на ученическото самоуправление; чрез проекти и програми; чрез съдействие от компетентни органи. чрез партньорство с институции по чл. Чл. 49. (1), т.2, 3 и т.5.

Чрез осигуряване на обща подкрепа :

* екипна работа между учителите и другите педагогически специалисти;
* кариерно ориентиране на учениците;
* занимания по интереси;
* грижа за здравето;
* дейности по превенция на насилието и преодоляване на проблемното поведение;

 Чрез осигуряване на допълнителна подкрепа ;

* Създаване на подкрепяща среда за деца и ученици, склонни към насилие и агресия;
* Ранно откриване на ученици с асоциално поведение и предприемане на съответните мерки за работа с тях и семействата им;
* Индивидуално консултиране на ученици по проблеми свързани с тяхното поведение, с взаимоотношенията с връстници, родители, учители или с психичното, личностното и интелектуалното им развитие.
* Реализиране на дейности за формиране на знания и умения за здравословен начин на живот.
* Здравни беседи;
* Дискусии с представители на здравни организации;
* Обучения;
* Състезания.
* Реализиране на дейности за екологичното възпитание на учениците
* Хепънинги,
* Участие във фестивал на чушката и домата
* състезания на открито;
* посещения в близки местности- бесапарски ридове , местността „ Върбиняка”
* Реализиране на дейности за възпитание в национални и общочовешки ценности.
* Патриотичен календар на класа.
* Ученически инициативи за изразяване почит към националните герои и вековната ни история – разписани инициативи за всеки празник.
* Творби на учениците и възможности за публикуването освен в училищните, и в местни и национални медии.
* Ритуализация на училищния живот.
* Патронен празник;
* Символи и риуали.

 **ОПЕРАТИВНА ЦЕЛ 5**- **Осигуряване на широк спектър от извънкласни форми за свободното време на учениците и създаване на условия за тяхната публична изява, инициатива и творчество.**

 **Дейност 1:**

* Въвеждане на нетрадиционни извънкласни и извънучилищни дейности според желанието на учениците, изразяващо се в сформиране на групи под формата на СИП музика, и др. с цел задържане на учениците в училище и превенция на отпадането .
* Разработване и кандидатстване по проекти, осигуряващи финансови средства за извънкласни и извънурочни дейности.
* Изява на учениците чрез участието им в концерти пред родителите и обществеността.
* Поддържане на тревните площи в двора на училището.
* Организиране и провеждане на излети, разходки и екскурзии сред природата.
* Посещение на природни и исторически забележителности, съпроводени от фотоизложби и изложби на рисунки.
* Стимулиране работата на ученическото самоуправление , които да обобщават предложенията и мненията на всички ученици за осмисляне и организиране на свободното им време.
* Включване и активно участие на ученици във всички извънучилищни мероприятия на общинско и областно ниво.

**Очаквани резултати**: Развитие на учениците чрез извънурочни и извънкласни дейности и стимулиране на ученическата активност. Включване на повече ученици в проекти и стимулиране на ученичестото самоуправление

**ОПЕРАТИВНА ЦЕЛ 6: Привличане на повече ученици в училището:**

 **Дейност 1:**

* Поставяне на ученика в центъра на цялата дейност, грижа и внимание за неговото развитие и обучение.
* Развиване на заложбите и способностите на учениците с внимание и разбиране към чувствителността на тяхната природа в тази училищна възраст.
* Поставяне на ученика в активна позиция по отношение на знанията.
* Показване на практическата приложимост на изучаваното учебно съдържание.
* Усъвършенстване работата с изоставащите ученици и деца в неравностойно социално положение.
* Обособяване на училището като културно-информационно и спортно средище.
* Осигуряване на широк спектър от извънкласни форми за свободното време на учениците и създаване на условия за тяхната личностна изява, инициатива и творчество.
* Съвместни дейности с детската градина – открити уроци, съвместни тържества и др.
* Популяризиране на успехите и постиженията на учениците сред родителите, обществеността и връстниците им чрез постоянни изложби,медийни изяви и други.

 **ОПЕРАТИВНА ЦЕЛ 7: Подобряване и обогатяване на материално – техническата база в училище:**

 **Дейност 1:**

* Ремонт на физкултурния салон, включващ направа на пода и боядисване.
* Обновяване на физкултурната площадка.
* Освежаване фасадата на училището.
* Частичен ремонт на класните стаи .

**ОПЕРАТИВНА ЦЕЛ 8: Взаимодействие с родителската общност сътрудничество и активни връзки с общественост и органи**

 8.1. Осъществяване процеса на подготовка, обучение и възпитание на учениците във взаимодействие и сътрудничество с родителите им.

8.2. Избор на Обществен съвет, стартиране и развитие на дейността му.

8.3. Развиване на конструктивна комуникация във взаимоотношенията в съответствие със ЗПУО.

8.4. Прилагане на модели на поведение, основани на идеите и принципите на гражданското образование.

8.5 Изграждане на прецизна система от взаимовръзки и обратна информация за поведението и успеваемостта на учениците.

ДЕЙНОСТИ: 1.

* Развиване на способностите и нагласите за конструктивно решаване на проблемни ситуации.
* Повишаване на уменията за работа с родители.
* Избор на родители – членове и резервни членове на Обществения съвет и подпомагане на дейностите му.
* Спазване графика за консултации и приемно време.
* Планиране на съвместни дейности с родителите.
* Училището ще търси мнението на родителите по различни въпроси и ще ги отчита/взима предвид.
* Педагогическата колегия периодично и своевременно ще предоставя

информация: за успеха и развитието на учениците в образователно-възпитателния процес;

* за успеха и развитието на учениците в образователно-възпитателния процес;
* За спазването на училищната дисциплина;
* За уменията на децата за общуване с учениците и учителите и заинтегрирането им в училищната среда;
* за отсъствията на ученика от учебни часове,
* когато започне процедура за налагане на наказание;
* консултира родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага;
* редовно информиране за напредъка и проблеми на децата им.
* Включване на родителите в организацията и провеждането на училищни тържества

**V.ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА**

 Основното осигуряване за работата на училището се извършва чрез системата на делегирания бюджет което позволява оперативна самостоятелност при планирането и разходването на финансовите средства. Изградената система за финансово управление и контрол на публичните средства в образователната институция обхващащ управленски задължения , политики и методи гарантира сигурност при управлението на финансовите средства. В определени случаи училищното ръководство и училищното настоятелство могат да потърсят и други средства за подобряване на материалната база, като се разчита на спонсори, организиране на училищни благотворителни акции за подобряване на МТБ.

Дейностите, които предполагат финансови средства се осигуряват от:

* Делегирания бюджет на институцията;
* Целеви средства от първостепенния разпоредител с бюджета .
* Собствени средства;
* Средства от проекти и програми, финансирани от ЕС;
* Други източници.

 Възможно е голяма част от дейностите да се извършат със собствен труд

/ пребоядисване на стари мебели и класни стои , почистване на помещения, както и поддръжка на училищния двор и др./

Чрез разработване на национални и международни проекти да се разчита на финансови средства, които ще влязат в училище и ще се използват в извънкласните и извънучилищни форми за осмисляне на свободното време на учениците.

Стратегията се актуализира в началото на всяка учебна година, както и при случаи на значителни промени на организацията на работа в училище или на нормативната база на средното образование. Въз основа на тази стратегия училището изработва ежегодно годишен план за дейностите с конкретни срокове и отговорници.

 Със стратегията за развитие на училището са запознати всички учители и служители - членове на колектива, учениците, техните родители.

**ПЛАН ЗА ДЕЙСТВИЕ С ФИНАНСИРАНЕ:**

|  |  |  |  |  |
| --- | --- | --- | --- | --- |
| **№** | **Дейност** | **финансиране** | **Ангажирани лица и срок за изпълнение**  | **Индикатори**  |
| 1. | Изработване и утвърждаване на цялостна концепция за провеждане на образователния процес – учебен план и програми, Етичен кодекс, методически обединения и комисии, план-прием, целодневно обучение. | Делегиран бюджет | Директор, Педагогически екипдо 15.09. на всяка учебна година | Изготвени и утвърдени документи за изпълнение на стратегическите цели съгласно ЗПУО |
| 2. | Обновяване и оборудване на класните стаи и кабинети за начален курс. | Делегиран бюджет и външно финансиране | Директор, учителите в начален етапсептември2017 г. | Брой обновени класни стаи- 4Брой закупени нови маси и столове  |
| 3.  | Достъп до интернет и монтиране на мултимедия във всяка класна стая и кабинет. | Делегиран бюджет, дарения,проекти  | Директорсептември2018 г. | Лаптопи и мултимедийни проектори -9бр. |
| 4. | Ремонт на външна спортна площадка, изграждане на съоръжения за различни видове спорт. | Делегиран бюджет и дарения | Директор,2017 – 2018 г. | Ремонтирани площадка и съоръжения |
| 5. | Участие в квалификационни форми на педагогическия състав. | Делегиран бюджет,  | Директор, педагогически екип2016-2020 год. | -Брой проведени обучения по планирани теми -Брой педагогически специалисти участващи във въвеждаща или продължаваща квалификация -Брой открити уроци - Създаден регистър на проведените обучения от външни институции |
| 6. | Разработване, спечелване и реализиране на национални и европейски проекти. | Фондове на ЕС, община, дарения | Директор, Комисия по проекти2016-2020 год. | Брой разработени и спечелени проекти  |
| 7. | Продължаване на работата по програми „Училищен плод“ и включване към програма „Училищно мляко“ | Министерство на земеделието  | Директор2016-2020 год. | Включени всички ученици от начален етап  |
| 8. | Продължаване на традицията за провеждане на благотворителни Коледни и Великденски базари | Дарения | Директор, учители , обществен съветвсяка учебна година | Проведени 4 ри коледни и великденски базара  |
| 9. | Провеждане на традиционен училищен спортен празник, участия в районни и общински спортни състезания. | Делегиран бюджет, 129 ПМС | Директор, учител по ФВССпоред годишния план и по график  | Брой участници в мероприятието  |
| 10. |  Обновяване на фоайе и коридори на първи етаж  | Делегиран бюджет  | Директор , помощен персоналсептември 2017г. | Боядисани фоайе и коридор  |
| 11. | Ремонт на санитарните възли на 1 етаж и тоалетни за момчетата на 2-ри етаж  | Финансиране от община и делегиран бюджет  | Директор, общинасептември 2018 г. | Изцяло ремонтирани санитарни възли  |
| 13. | Доразвиване на традициите за съвместни тематични изяви с читалище „Любен Каравелов “с.Куртово Конаре  | Смесено финансиране | Директор , учителите 2016-2020 год. | Брой ученици участници в клубове и изяви  |
| 14. | Осъществяване на достъп до законовата и подзаконовата нормативна уредба за осъществяване дейността на училището  | Средства за поддържане на училищен сайт от делегиран бюджет  | Директор , учител поддържащ училищния сайт 2016-2020 год. | Създаден и поддържан училищен сайт  |
| 15. | Набавяна на справочна , методическа и др. вид образователна литература  | Делегиран бюджет  | Директор 2018г. | Набавена справочна литература  |
| 16. | Създаване на условия за интегриране на ученици със СОП | Делегиран бюджет  | Директор ,ресурсен учител 2016-2020 год. | Създадена подкрепяща среда , ресурсен кабинет и ресурсен учител  |
| 17. | Предприемане на мерки за социализация на учениците за които българският език не е майчин-Програма за превенция на ранното напускане на училище -Участие в различни форми на сътрудничество с неправителствени организации, органите за закрила на детето | Без финансиране По проект  | Директор,класни ръководители , учител 2016-2020 год. | Утвърдени мерки за социализиране на ученици, за които българският език не е майчин, Проведени срещи с представители на отдел закрила на детето  |
| 18. | Работа на класните ръководители по Програма за превенция на тормоза и насилието както и дейности за мотивация и преодоляване на проблемното поведение | Без финансиране  | Комисия за противодействие на тормоза в училище , кл. ръководители 2016-2020 год. | Разработена програма ,брой реализирани дейности  |
| 19. | Планиране и използване на ИКТ от преподавателите в процеса на обучение | Без финансиране | Преподаватели 2016-2020 год. | Използвани ИКТ- електронни уроци , мултимедийни устройства  |
| 20.  | Подготовка на учениците за успешно полагане на изпити от НВО | Без финансиране | Преподаватели 2016-2020 год. | Брой ученици успешно положили изпити от НВО |
| 21. | Организиране на допълнително обучение през лятната ваканция при условия и по ред определен със заповед от директора на училището за ученици с обучителни трудности  | Без финансиране | Директор ,преподаватели Юни – всяка учебна година  | Брой ученици, с които е проведено обучене |
| 22. | Провеждане на вътрешно училищно езиково състезание „Spelling bee”,участие в национални конкурси ,състезания и олимпиади  | Делегиран бюджет  | Преподаватели Всяка учебна година  | Брой участници, брой класирани  |

**VІ. ОЦЕНКА НА СТРАТЕГИЯТА**

 Измерването на постигнатото качество през 2020 година е съвкупност от действия за определяне на резултатите на институцията по критерии за периода 2016-2020 г. на измерване и съпоставянето им с определените равнища на качеството по всеки критерий, както и конкретни задължения на отговорните лица и целевите източници за финансиране.В унисон с посочените документи и отговорници в центъра на образователно - възпитателния процес се поставя детето с неговите заложби, интереси и потребности, с постоянна грижа за живота и здравето му.

**VІІ. НАБЛЮДЕНИЕ, АНАЛИЗ И ОТЧИТАНЕ**

* Изпълнението на стратегията подлежи на мониторинг ежегодно.
* Резултатите се отчитат с доклад пред Педагогическия съвет.
* Стратегията подлежи на изменение и преосмисляне в съответствие с динамиката на изменение на социалната и икономическата среда в страната.
* Въз основа на тази стратегия ежегодно се разработва годишния план за дейността на училището, плановете за дейността на МО , плановете за възпитателна работа и др.планове и програми изисквани от МОН и РУО.

***Настоящата Стратегия за развитие на ОУ „Св.Св.Кирил и Методий “ е разработена на основание чл. 70, чл. 263. (1) /ПС/ и чл. Чл. 269. (1) /Общ.съвет/ от ЗПУО и чл. 7 от ЗФУКПС. Стратегията за развитие на ОУ „Св.Св.Кирил и Методий“ обхваща периода от 2016 до 2020 година, като се актуализира на една години или при необходимост.***